Rakkaus ja seksi -artikkelit

Rakkaus ja seksi

Helsingin Kannelmäessä sijaitseva Suomen ensimmäinen seksinukkebordelli on saanut ensimmäisen miesnukkensa.

Videolla esittelyssä Unique Dolls -seksinukkebordellin naisnuket.

160 senttiä ja 30 kiloa. Siinä ovat Suomen ensimmäisen seksinukkebordellin Unique Dollsin Rome-miesnuken mitat. Yritys hankki miesnuken valikoimiinsa, sillä heteronaiset ja homomiehet ovat kyselleet miesnukkea useamman kerran bordellin ensimmäisten viikkojen aikana.

– Tilasimme nuken samalta tehtaalta Kiinasta kuin osan naisnukeista, kertoo seksinukkebordellin isäntänä julkisuudessa esiintynyt Antti Kurhinen.

Bordellin omistaja on venäläinen yrittäjä, joka ei halua esiintyä julkisuudessa.

Romeo-nukke on täyssilikonia, kuten bordellin naisnuketkin. Romeolla on miehen sukuelimet ja muutama erikokoinen vaihtopenis.

– Ne ovat suurehkoja normaalimieheen verrattuna, Kurhinen kertoo.

Romeo ja Antti Kurhinen. Unique Dolls

Hän pahoittelee, että Romeo on mieheksi pienikokoinen. Perusteluna on nuken käsiteltävyys.

– Nukke on kevyt, jotta naisten olisi helpompi liikutella sitä. Jos nukke olisi oikean miehen painoinen, naiset eivät saisi käänneltyä sitä ollenkaan.

Romeo on kuvissa vielä alastomana, mutta yrittäjä hankkii sille vaatteita ja vaihtoperuukkeja.

– Nyt se on ehkä liian naisellisen näköinen. Se on valittu niin, että homot tykkäisivät siitä, mutta naisetkin silti tykkäisivät. Joku voisi sanoa, että se on naisellisen tuntuinen, mutta homot voivat tykätä naisellisesta nukesta.

Aiemmin omistaja ja Kurhinen perustelivat pelkkien naisnukkejen hankkimista sillä, ettei olisi sopivaa, jos asiakkaina olisi samaan aikaan miehiä ja naisia.

– Se voisi olla jopa vaarallista, Kurhinen sanoi haastattelussa kuukausi sitten.

Nyt kelkka on kääntynyt.

– Paikassa on paljon rahaa kiinni, emmekö voi tarjota vielä erillisiä tiloja miesnukkeja varten.

Romeo-nukella on hyvin erottuvat lihakset. Unique Dolls

Humalaiset miehet pyrkivät sisään

Seksinukkebordellin kävijämäärät ovat tasaantuneet alkuryntäyksen jälkeen ja yrittäjä toivoo, että miesnukke toisi lisää asiakkaita.

– Arkipäiville pitäisi saada enemmän kävijöitä.

Viikonloppuisin bordellissa on käynyt alkuryntäyksen jälkeen 10 asiakasta päivässä ja arkisin 3-7 asiakasta päivässä.

– Arkipäiville pitäisi saada enemmän asiakkaita, ettei käy niin, että asiakkaita on vain viikonloppuisin, kun miehet juovat ja haluavat tulla nukkejen kanssa leikkimään.

Kurhisen mukaan bordelliin on pyrkinyt viikonloppuisin paljon hyvin humalaisia miehiä, joita ei ole voinut ottaa asiakkaiksi.

– Hyvä, että meillä on ovimies. Miehet ovat niin humalassa, että hyvä jos pysyvät tolpillaan. Emme päästä humalaisia sisälle ollenkaan. Vähän maistissa voi tulla, mutta ei sössöttäen.

Asiakkaiden suosikkinukke Candy ei kuitenkaan rikkoutunut humalaisten käsitellyssä, vaan erään isokokoisen miehen toteuttaessa villeitä fantasioitaan. Sen seuraaja Cherry saapunee tehtaalta ensi viikolla.

Kurhisen mukaan asiakkaat tulevat bordelliin mahdollisimman huomaamattomasti huppu päässä, eivätkä juuri kommentoi käyntejään.

– He vaikuttavat häpeilevän käyntejään, harmi kyllä. Paitsi yksi vakioasiakas kommentoi aina käyntejään iloisesti.

Bordelli on ottanut käyttöön puolen tunnin vuokrausajat kokonaisen tunnin lisäksi.

Juttuun korjattu 8.12. klo 14.38 asiakasmääriä koskevia tietoja.